NaiveNeuron/SloPal huggingface dataset:
Dostál, Ondrej, poslanec NR SR (2017-04-06):
Pán minister, povedali ste, že návrh na vaše odvolanie je prejavom neúcty. Už ste ako Vladimír Mečiar. Preňho každá kritika vlády znamenala nepriateľstvo voči Slovensku. Pre vás návrh na vaše odvolanie znamená prejav neúcty. Pritom jediný, kto tu dnes predviedol neúctu, je váš šéf Robert Fico, ktorému ste za to zatlieskali. Fico opakovane označil pani poslankyňa Blahovú za poslankyňu, ktorú nepozná, a jej vystúpenie troma hodinami babských táranín. Takto arogantne si nemôže dovoliť vystupovať nieže premiér voči poslankyni, ale žiadny slušný muž voči žene. A vy ste mu tlieskali! Povedali ste, že systémová odpoveď na obvinenia, ktoré zazneli, bude zriadenie dvoch nových štátnych resocializačných zariadení. A do týchto štátnych zariadení budú deti prechádzať až po diagnostike a liečbe drogovej závislosti. Ja som tieto vaše slová musel počúvať s otvorenými ústami. Pán minister, vy to možno neviete, ale aj do neštátnych resocializačných stredísk majú ísť deti až po riadnej diagnostike a po liečbe drogovej alebo inej závislosti. A žiaľ, nedeje sa tak. Prečítajte si správu verejnej ochrankyne práv, nedeje sa tak napríklad v Čistom dni. Takže nám tu, prosím, nehovorte, že zriadite nejaké nové štátne zariadenia, v ktorých sa bude dodržiavať zákon. Vaša zodpovednosť je, aby sa zákon dodržiaval aj v súkromných zariadeniach. A keď to nerobia, majú prísť o akreditáciu. A keď neprídu o akreditáciu, máte prísť vy o funkciu, lebo je to vaša zodpovednosť. (Potlesk.)
Paška, Pavol, predseda NR SR (2012-12-18):
Pán poslanec Abrhan.
Blanár, Juraj, podpredseda NR SR (2023-03-21):
Štyri faktické poznámky na vaše vystúpenie. Pán poslanec Kučera ako prvý.
V. Veteška, podpredseda NR SR: (2004-01-22):
Vyhlasujem rozpravu za skončenú. Pán premiér, prosím, chcete vystúpiť? Nech sa páči.
V. Mečiar, poslanec: (2008-07-03):
Po prvé, ako predkladateľa ma nemôžete obmedzovať v slove. Po druhé, som predseda klubu, nemôžete mi krátiť čas, keby ste hneď chceli, pod 20 minút. Vzdajte sa riadenia a nerobte to, čo robíte už pomerne dlho. Vysvetľujete si zákon tak, ako vyhovuje vám a nie, aký je jeho text. Riaďte sa textom zákona. Nie vaším výkladom. Včera som vám niečo povedal a asi vám budem musieť zajtra povedať zasa niečo. Pokiaľ ide o vaše vedenie schôdze, ak sa nevzdáte, budem namietať celý tento priebeh z hľadiska nie toho, čo hovoria, ale ako to vediete, tendenčne a úmyselne, a budem žiadať stanovisko Národnej rady k tomu, aby vás z vedenia tejto schôdze odvolala. Dnes nás nie je dosť, ale určite to zajtra urobím.
Hreha, Štefan, poslanec NR SR (2013-09-03):
Ďakujem, pán predseda. V rozprave vystúpili dvaja páni poslanci, nepodali žiadny pozmeňujúci návrh, preto odporúčam, aby sa Národná rada Slovenskej republiky uzniesla, že prerokuje tento návrh v druhom čítaní. Prosím, dajte hlasovať.
Laurenčík, Milan, podpredseda NR SR (2021-07-02):
Ďalšiu faktickú poznámku má pán poslanec Štefan Kuffa.
Brocka, Július, poslanec NR SR (2011-09-13):
Áno, pán predseda, ja si dovolím ho zopakovať. Neberiem nikomu žiadne právo. Budeme rokovať o všetkých návrhoch zákonov, ktoré boli zaradené na túto schôdzu. Ale ja v mene troch poslaneckých klubov navrhujem, aby sme o nich rokovali na nasledujúcej schôdzi. A sú to body 36 až 63, bod 87 a body 93 až 96. (Reakcie z pléna.)
J. Zvonár, poslanec: (2010-02-02):
Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky o rokovacom poriadku Národnej rady Slovenskej republiky v znení neskorších predpisov, ako i náležitosti uvedené v legislatívnych pravidlách. Návrh zákona nebude mať vplyv na verejné financie. Navrhované nové oblasti pôsobnosti Úradu pre dohľad nad zdravotnou starostlivosťou budú realizované z rozpočtu úradu na roky 2010 až 2012. Predložený návrh zákona nemá vplyv na zamestnanosť a nemá vplyv na podnikateľské prostredie. Návrh zákona je v súlade s Ústavou Slovenskej republiky, so zákonmi, ako aj medzinárodnými zmluvami, ktorými je Slovenská republika viazaná. Súčasťou návrhu zákona je doložka zlučiteľnosti s právom Európskych spoločenstiev a s právom Európskej únie. Návrh zákona upravuje ustanovenia zákona č. 581/2004 Z. z. o zdravotných poisťovniach, dohľade nad zdravotnou starostlivosťou a článku II zákona č. 580/2004 Z. z. o zdravotnom poistení. Cieľom navrhovanej novely v článku I je, aby finančné prostriedky odvedené platiteľmi na verejné zdravotné poistenie pokrývali náklady poskytovateľov zdravotnej starostlivosti za poskytnutú zdravotnú starostlivosť poistencom likvidovaných  zdravotných poisťovní. Navrhované zmeny v článku II sa týkajú poskytovania zdravotnej starostlivosti v iných ako členských štátoch a zvlášť je poskytovanie zdravotnej starostlivosti v členských štátoch Európskej únie, ako aj jej úhrada. Obmedzenia hradiť ústavnú zdravotnú starostlivosť v cudzine sa v súlade s európskou legislatívnou stanovujú priamo zo zákona. Navrhuje sa účinnosť od 1. mája 2010. Pán predsedajúci, skončil som, môžete otvoriť rozpravu.
Grendel, Gábor, podpredseda NR SR (2023-06-27):
Na vystúpenie pána poslanca päť faktických poznámok. Končím možnosť prihlásiť sa s ďalšími. Ako prvý pán poslanec Boris Susko.
P. Paška, predseda NR SR: (2008-05-14):
(Hlasovanie.) 143 prítomných, 93 za, 1 proti, 49 sa zdržalo. Konštatujem, že sme návrh zákona postúpili do druhého čítania. Nech sa páči.
Antal, Peter, poslanec NR SR (2019-09-11):
O bodoch spoločnej správy č. 16, 19, 40, 47, 56, 76, 80, 93, 97, 118 a 119 hlasovať spoločne s návrhom gestorského výboru uvedené body neschváliť.
Laššáková, Jana, podpredsedníčka NR SR (2014-11-09):
Pán poslanec Brixi.
Číž, Miroslav, podpredseda NR SR (2015-05-06):
Ďakujem pekne. Pán poslanec Poliačik.
Sloboda, Vladimír, poslanec NR SR (2017-11-30):
Pardon. Chcem len ešte doplniť jedno super pozitívum, ospravedlňujem sa, jedno super pozitívum, a to je, že konečne sa dostalo do zákona to, že starosta musí zverejniť aj na webstránke obce program zastupiteľstva, to znamená, že nielen na úradnej tabuli. Síce to tu bolo donekonečna omieľané aj pri našich návrhoch zákonov, ale vždy nám to nebolo umožnené, aby to naozaj zapracované do zákona bolo. Ja uvediem konkrétny príklad. Je tu v Bratislavskom kraji obec Tureň, ktorá program ani pozvánku nezverejňuje nikde inde, len na úradnej tabuli presne podľa zákona tri dni vopred, to znamená, že nemáte šancu sa dozvedieť, kedy vôbec zastupiteľstvo bude, pokiaľ nechodíte každý jeden deň pozerať úradnú tabuľu. A podotýkam, je to v Bratislavskom kraji, nie je to žiadna zapadnutá dedinka niekde, kde majú 50 obyvateľov, čo chápem, že je problém sa dostať vôbec k webstránke. Táto obec webstránku má. Ale aby som to zhrnul, keď si pozriete všetky tie body, ktoré sú tam zahrnuté, ide o ďalšie narušenie vzťahu medzi starostami a poslancami obcí, kde väčšie kompetencie získavajú starostovia a prichádza k nepomeru toho vzťahu medzi nimi, narušuje sa postavenie hlavných kontrolórov a hlavne toho, že hlavný kontrolór je orgán obce, ktorý vykonáva kontrolu pre miestne zastupiteľstvo. Vôbec sa nerieši ten hlavný problém, a to je počet obcí a kapacity a možnosti a schopnosti obcí riešiť výkon samosprávnych činností a prenesený výkon od štátnej správy. Preto som rád, že kolegovia tu navrhli, ja to teda nenavrhujem, nech to opakovane nezaznie, vrátiť tento zákon na prepracovanie predkladateľovi. Ďakujem.
Paška, Pavol, predseda NR SR (2013-11-29):
Pán spravodajca myslím, že o bode 19 sme v prvom návrhu hlasovali, bolo tam 11 a 19.
Laššáková, Jana, podpredsedníčka NR SR (2012-06-19):
Reakcia na faktickú poznámku, pán poslanec Kollár, nech sa páči.
Simon, Zsolt, poslanec NR SR (2013-06-18):
Ďakujem pekne. Pán kolega Gál, snáď by som ťa doplnil o jeden taký postreh. Dva roky pán docent Čentéš čaká na svoje vymenovanie. Dva roky je dostatočne dlhá doba, aby sa preukázalo, aký je to človek, aký je to chlap. Čentéš uspel nie politicky podľa mňa, ale uspel pred občanmi tejto krajiny. Za dva roky takmer pod drobnohľadom médií, pod preverovaním a pod presvieťovaním a neviem čím všetkým tento prokurátor presvedčil, pretože na ňom nenašli nič zlého, nič, čo by ho oprávňovalo, oprávňovalo kohokoľvek ho nevymenovať do tejto funkcie. Iba prezident tejto krajiny sa postavil nad ústavu, nad zákony, ako keby naňho tieto právne akty sa nevzťahovali, na čo sľuboval, a dal jednoduchú zámienku tejto vláde, strane SMER, aby si zvolili svojho vlastného prokurátora. To, že tento postup je zlý, vedel a vie aj predseda vlády, ktorý hovoril, že voliť dovtedy, kým Ústavný súd nerozhodne o predbežnom opatrení, sa nebude v Národnej rade. To isté povedal, tak ako pán kolega si správne povedal, aj pán Čižnár. Čo sa zmenilo? Nič, len to, že SMER chce valcovať a chce mať stranu jednej, chce mať absolútnu moc jednej strany v tejto krajine. A už len zapracovať toto aj do ústavy, tak ako to mala komunistická strana, už len toto nám chýba. Ďakujem.
Pročko, Jozef, poslanec NR SR (2023-12-18):
Ďakujem veľmi pekne. Výbor pre ľudské práva a národnostné menšiny v minulom volebnom období bol pre Fica ako pre čerta nebo. Ani raz tam nebol. Takže keď niekto bude chcieť, aby, aby prišiel niekto z poslancov SMER-u na výbor pre ľudské práva a národnostné menšiny a náhodou tam riešil ľudské práva a národnostné menšiny, tak to je čo? Treba riešiť tuná... Nezaspal náhodou pán Susko? Nie, dobre. Treba tu riešiť iné veci, rozumiete. Treba tu riešiť, treba tu riešiť Trestný zákon. Teraz, podľa mňa pán Susko teraz rozmýšľa, že jak z toho von, však veď, kurník šopa, do takých kakačiek sa dostal, že z toho nemôže byť on, najspravodlivejší poslanec (povedané so smiechom) minulého volebného obdobia. To je, to je človek, ktorý mňa najviac v živote sklamal z týchto tuná vpravo sediacich. No ale, pani poslankyňa, musím vám povedať, že mám pre vás veľmi dobrú správu. Pani poslankyňa, počúvajte, písal mi teraz môj kamarát, ktorý odišiel v ´89. a píše mi: „Jozef, prosím, povedz tej poslankyni Kosovej, že som hrdý na Rómov, ktorí sú teraz v parlamente. Sledujem vás všetkých a to, čo predvádzate, je skvelá opozičná politika. Sú z vás nervózni a Fico vidí, že sa Slováci opäť jednotia. Niektoré vaše príspevky mi robia husaciu kožu. Volil som zo zahraničia a keď bude treba, prídem aj s rodinou na protesty.“ Takže vidíte, ako aj zahraničie nás sleduje a ja si myslím, že tak ako Európska únia naozaj sleduje to, čo tu tento hranatý valec predvádza. Ježiš, to je krásne, hranatý valec. To je úžasné, to je terminus technicus jak z veľkej knihy. Takže čo tento hranatý valec tu predvádza, ja si myslím, že Slovensko naozaj ukáže hranatému valcu a jeho valciam či vajciam? Valciam, že to pôjde naozaj dobre. (Potlesk rečníka.)
Kamenický, Ladislav, poslanec NR SR (2012-11-28):
Ďakujem. Pán poslanec Hrušovský, vo všetkej úcte, mne sa to zdá, že sa tu snažíte navodiť trošku atmosféru, že SMER v podstate vymyslel hazard a že ho tu silne podporuje a podobne. Nemyslím si, že ani vládny návrh, ani žiadny z našich poslancov nie je za to, aby hazard skutočne ničil rodiny a podobne. Vieme, že sú s tým neblahé skúsenosti. Jednoznačne tento zákon sa snaží nejakým spôsobom regulovať dané veci. Prebieha stále diskusia, myslím si, že aj minule, keď bola, sme v druhom čítaní, tak veľa vecí sa tu vydiskutovalo. Ako aj naznačil pán minister, určite sú tu aj pripravené nejaké pozmeňovacie návrhy, ktoré už aj to, čo ste spomínali, dané referendum nejakým spôsobom budú riešiť. Takže myslím si, že je tu viacero otvorených vecí, ktoré ešte nejakým spôsobom doladíme tak, aby to bolo všetko v poriadku. Ďakujem pekne.
Heger, Eduard, poslanec NR SR (2018-11-30):
Ďakujem pekne, kolegovia, za vaše pripomienky. Ja by som teda doplnil, alebo ja som pánovi ministrovi vyjadril moju gratuláciu na výbore, čo sa týka nulového rozpočtu, ale, však áno, neboli ste tam prítomní, ale keď sa bavíme o rozpočte, tak tá debata môže byť buď politická alebo vecná. Ja sa snažím ju držať v tej vecnej rovine, lebo myslím si, že tam by mala byť, politiky sme tu mali za posledné tri dni dosť, a preto je dobré, že dneska máme samostatný deň. Som rád, keď sa bavíme o konkrétnych číslach, toto je parketa, v ktorej sa aj pán minister veľmi dobre hýbe, a ja by som určite chcel oceniť pána ministra v jednej veľmi dôležitej veci, a to je, že – aj vládu, ale hlavne pána ministra -, že dáva priestor útvaru hodnoty za peniaze a vyslovene ako keby podporuje a tým pádom aj dáva veľký signál, že mu ide o tú efektivitu, že, žiaľ, tá politická vôľa tam je z tých ostatných rezortov alebo od koaličných partnerov nižšia. Tam som hovoril o tom silnejšom, o tom silnom mandáte, ale určite tuto patrí veľká vďaka, lebo tí, čo sa tomu venujeme, vieme, že pán minister v tomto zohráva veľmi dôležitú rolu a aj súčasný premiér, ale takže veľká vďaka, pán minister, za to, že ste dovolili zrodiť tento útvar, alebo že teda vznikol a že stále existuje a z tohto pohľadu tiež je to niečo, na čom sa zhodneme, aj koalícia aj opozícia, tým, že ten útvar funguje a dosahuje výsledky, poukazuje na veci, o ktorých môžme tu hovoriť naozaj pragmaticky, a to by som bol rád, aby sme sa tu bavili aj o tých výsledkoch útvarov hodnoty za peniaze tak pragmaticky, aby to neboli len nejaké obušky. Naozaj mi ide o to, aby to bolo v rovine konštruktívnej kritiky, čo sa dá urobiť lepšie, poukázať, prečo to možno nefunguje momentálne a baviť sa o konkrétnych problémoch a nie tak ani o nejakom obviňovaní a vylievaní na seba nejakého hnevu, lebo si myslím, že to nikomu nepomôže. Takže čo sa týka tých stíhačiek a obrany, to si môžme, kolega, respektíve odstrihnutia od... (Prerušenie vystúpenia časomerom.)
Matovič, Igor, poslanec NR SR (2019-05-22):
(Povedané súbežne s predsedajúcim.) Aha. Celé Slovensko teraz videlo dôvod pána Bugára, keď sa spomenie pán Bugár. (Prerušenie vystúpenia predsedajúcim.)
Šeliga, Juraj, podpredseda NR SR (2020-04-28):
Ďakujem pekne. S faktickou poznámkou, pán poslanec Kuffa.
P. Hrušovský, predseda NR SR: (2004-12-10):
(Hlasovanie.) 140 prítomných, 27 za, 60 proti, 51 sa zdržalo, 2 nehlasovali. Bod 25 zo spoločnej správy sme neschválili. Teraz pristúpime k hlasovaniu o bode 31 zo spoločnej správy.
T. Cabaj, podpredseda NR SR: (2009-12-09):
V rozprave vystúpili všetci prihlásení, vyhlasujem rozpravu za skončenú. Pani navrhovateľka, chcete sa vyjadriť? Pán spravodajca, nech sa páči, máte možnosť.
Huba, Mikuláš, poslanec NR SR (2013-03-19):
Ďakujem pekne za slovo, pani predsedajúca. Ja som pôvodne ani nechcel vystúpiť v tomto bode programu, ale nedá mi nezareagovať na vystúpenie pani poslankyne Mezenskej, podporiť jej stanovisko. Fakt je, že tento zákon má skôr rámcový charakter a nerieši nejaké technické detaily, ale napriek tomu, myslím si, že uchováva určité status quo a v podstate podporuje dominantné postavenie jadrovej energie v tom energetickom mixe, ktorý na Slovensku máme. A v tomto zmysle tiež by som chcel zdôrazniť nutnosť prechodu na trajektóriu obnoviteľných zdrojov, ale ešte pred to by som si dovolil predradiť fenomén energetických úspor, v ktorom zaostávame ešte oveľa viac ako v oblasti obnoviteľných zdrojov a kde Slovensko má obrovské rezervy. Hovorí sa o niekoľkonásobnom zaostávaní v prepočte na jednotku vyrobeného hrubého domáceho produktu v porovnaní s technologicky najvyspelejšími krajinami. Čiže ak do niečoho investovať tie úzkoprofilové prostriedky, tak toto je tá ideálna oblasť. Ďakujem pekne.
Lučanský, Adam, poslanec NR SR (2024-06-12):
Ja by som teda odpovedal na tú prvú časť. Právo na, právo na opravu sa zavádza hlavne, hlavne skrz rozsah. Pretože to, že má niekto právo na vyjadrenie, častokrát sa stane, že neodpovedá tomu ten, tomu mechanizmu tej proporcionality. Raz keď o vás niekto napíše článok a dá na titulku a následne kdesi len napíše malým stĺpčekom, že sa ospravedlňujú za úplne nepravdivú alebo neúplnú informáciu, tak to nestačí. No a ohľadom overovania osobných údajov, tak predbežne sme sa dohodli, že sa zruší ten § 13a komplet vzhľadom na problémy s tým overovaním, pretože by to bol pravdepodobne dosť veľký zásah a zbytočne veľa údajov, ktoré by sa zbierali, avšak ideálny stav by bol, keby sa minimálne telefónne číslo overovalo diskutujúceho, aby bolo možné aspoň nejaká spätná väzba k tomu diskutujúcemu. Pretože nie je možné, aby niekto spravil troliu farmu a vyspamoval prakticky, spamoval prakticky na dennej báze tieto portály. Takže toľko.
Mihál, Jozef, poslanec NR SR (2012-09-21):
Skutočne taká faktická, technická poznámka ku kolegovi poslancovi Kaníkovi, ktorý v úvode hovoril o tom, že treba rešpektovať živnostníkov, ktorí sú najväčší zamestnávatelia v tomto štáte. To ja beriem. Veľmi veľa živnostníkov zamestnáva ľudí. No ale zacitujem zo zákona, ktorý ste predložili, § 2 ods. 1: „Živnostenskú licenciu môže získať držiteľ živnostenského oprávnenia podľa prílohy č. 1, ktorý po b) nie je zamestnávateľ.“ Čiže len aby ste vedeli, čo vlastne predkladáte. Tento návrh zákona sa netýka živnostníkov, ktorí zamestnávajú nejakých zamestnancov.
Paška, Pavol, predseda NR SR (2012-06-28):
Pán poslanec Hlina, nech sa páči.
Paška, Pavol, predseda NR SR (2012-11-06):
Chcete reagovať, pán poslanec? Nech sa páči.
M. Číž, podpredseda NR SR: (2007-02-09):
(Hlasovanie). Prítomných 126 poslancov, za návrh 2 poslanci, proti 59 poslancov, zdržalo sa 65 poslancov. Konštatujem, že tento návrh sme neschválili. Nech sa páči.
Zmajkovičová, Renáta, podpredsedníčka NR SR (2013-10-25):
Pani poslankyňa Nicholsonová.
Heger, Eduard, poslanec NR SR (2017-06-19):
Ďakujem pekne. Ja teda na úvod poviem, že budem hlavne reagovať, pán Kamenický, na vás. Ďakujem kolegom teda za faktické. Tým, že som očakával, že to bude zajtra, tak som si to chcel tak viacej poskladať. Takže je pravda, že to bolo také kostrbaté a niektoré veci mi tam ušli. Ja skúsim ešte teda v ústnej možno to tak nejak dotvoriť a dať taký ešte krátky možno zhrňujúci komentár k tomu. Tam len by som možno doplnil k tomu obmedzovaču rýchlosti. Ja teda si myslím, že ten obmedzovač nie je ministerstvo. Práve naopak, myslím si, že ministerstvo by vedelo na ten pedál šliapnuť aj viac. Ten obmedzovač sú práve tie okolité faktory vlády, keď to tak poviem, alebo to, rozhodnutia vlády, ktoré robí, a čím vlastne zvyšuje výdavky, či už sú to jednotlivé iné rezorty alebo to, že sa niektoré veci neriešia a podobne. A nemyslel som, že by mal byť vyšší hospodársky rast. To áno, to prehrievanie nám hrozí. Dokonca IFP-ečko myslím, že to vyrátalo už na tento rok. Európska komisia nám to rátala až do roku 2019 a o tom môžme diskutovať. Ale skôr v tom, že keby sa naozaj začalo upratovať v tých jednotlivých rezortoch, tak by sme dokázali z tých príjmov, alebo aj, resp. aj z tých výdavkov vyťažiť omnoho väčšie výsledky. A to je to, čo som myslel, že myslím si, že aj ten brain trust, keby som tak povedal, na ministerstve financií by vedel poukázať vďaka tým výpočtom, ktoré robí, aj Hodnota za peniaze a podobne, by vedel poukázať na oblasti a vedel by poukázať aj riešenia, ktoré by mohli pomôcť. Žiaľ, politická vôľa tu, zdá sa, nie je, alebo nie je taká, aká by mohla byť. A to som myslel tým, že je tu ten obmedzovať rýchlosti, že keby tu bola väčšia politická vôľa, tak pri týchto ekonomických výsledkoch by sme mohli mať omnoho lepšie výsledky, či už hmatateľné pre ľudí, alebo v nižšom dlhu, alebo v nižšom deficite. To tak som to myslel. Ďakujem.
Paška, Pavol, predseda NR SR (2012-09-13):
Ešte kým dám slovo pánom poslancov, ktorí sa prihlásili s faktickou poznámkou, dúfam, že súhlasíte, aby sme dobehli ešte faktické poznámky, a potom budeme hlasovať o prerokovaných bodoch. Dovoľte, aby som na balkóne rokovacej sály privítal delegáciu predsedníčky Spoločnej komisie pre obranu a bezpečnosť Parlamentného zhromaždenia Bosny a Hercegoviny, ktorú vedie pani Dušanka Majkić. Vitajte. (Potlesk v sále.) Pán poslanec Jasaň.
Danko, Andrej, predseda NR SR (2019-10-25):
Ďakujem. Sedem faktických poznámok. Pán poslanec Simon.
P. Hrušovský, predseda NR SR: (2004-09-22):
D. Bollová, poslankyňa: Ďakujem veľmi pekne. Pani poslankyňa Mušková už medzitým odišla, ale chcem povedať, že s ňou súhlasím. Samozrejme, cirkev nemá čo suplovať štát, má mu ale pomáhať. Pán Kahanec, cirkev sa aktivizuje. Áno, to sme si všimli. Ak máte na mysli povinné vyučovanie náboženstva, tak ozaj ste boli aktívni. A chcem sa spýtať, prečo ste nezahlasovali za zníženú DPH na lieky, aby sa tá vaša charitatívna činnosť nemusela až tak veľmi rozvíjať. Pán poslanec Cuper, pozrite si text, prosím, o navrátení majetku Židom na strane 4, bod 4. Je tam presne rok 1938. Ďalej, cirkev dotuje štát. Akože nie je dôvod kontrolovať pohyb financií? Pán poslanec Jarjabek, ide reštitúcia pred rok 1948? Pozrite sa na to tiež, to je to isté, čo hovorím pánu Cuperovi, na strane 4. Pán poslanec Číž ma vlastne podporil. Súhlasím s ním, že tých reštitúcií by muselo byť oveľa viac, nielen ako vracanie majetkov cirkvám. Pán poslanec Janiš, pekne ste to zarecitovali, ale nič ste mi neodpovedali. Pán poslanec Přidal, na to nebudem reagovať. Ďakujem pekne.
Kotleba, Marian, poslanec NR SR (2021-06-23):
Stanko Mizík, ja ti ďakujem za výborne, doslova výborne nastavené zrkadlo Matovičovi a Kollárovi. Nastavil si im zrkadlo veľmi jednoduchým spôsobom, že si im ukázal, čo tlačili do hlavy ľuďom na Slovensku, keď boli v opozícii. Že si im ukázal, ako sa snažili získavať politické body, na akých sľuboch. A jeden z týchto sľubov bol aj sľub ohľadom sfunkčnenia, sprístupnenia referenda tak, aby bolo reálnejšie, ľahšie zrealizovateľné a prístupnejšie pre ľudí. Aby tí ľudia mohli vyjadriť svoju vôľu, svoj názor, aby tá ich vyjadrená vôľa v referende bola pre vládu a parlament záväzná. No a dnes v tomto hlasovaní sa ukáže, že vlastne či ten Matovič, či ten Kollár sú nejakí politici, aspoň v tejto veci alebo či sú to len pózeri. Či sú to len pózeri, ktorí proste teraz už kašlú na ľudí, keď sú vo vláde, a jednoducho tú vládu vnímajú ako obrovskú možnosť sa nabaliť na miliardách zo štátneho rozpočtu a je im úplne všetko jedno, že čo tí ľudia od nich očakávajú alebo resp. s čím ich tam zvolili. Ľudia na Slovensku sú trpko sklamaní z tejto vlády, veľkému zúfalstvu prepadávajú, veľmi neznášajú až nenávidia politikov a po tomto hlasovaní dnes sa to ukáže, že či tá nenávisť občanov voči politikom a hlavne vládnym politikom bude ešte väčšia alebo či aspoň o kúsok klesne, keď, keď vládni politici pochopia, že dať ľuďom možnosť na funkčné referendum je vlastne niečo, čo ľudia naozaj chcú a čo by znamenalo, že by možno raz začali na Slovensku tvoriť zákony ľudia a nie politici, ktorí veľmi rýchlo po vstupe do vlády zabúdajú na svoje sľuby.
Žiga, Peter, podpredseda NR SR (2024-01-08):
Pán poslanec Valášek.
L. Szigeti, poslanec: (2007-12-04):
K slovám pána poslanca Ivanča. Áno, je to tak, ako ste to pomenovali. Je tam navýšenie na mzdy, na platy, ale už nehovoríme o inflácii, nehovoríme o tom, že je nám jasné, že cena elektrickej energie bude minimálne o 3 % vyššia. A keď navyšujeme normatívy, tak z tých normatívov treba vykryť aj prevádzkové náklady, nielen platy učiteľov. To je jedna vec. Áno, pán poslanec Halecký, súhlasím s vami čiastočne, len by som chcel zdôrazniť, že v rokoch 2005 a 2006, keď ekonomika nebola v takom stave, ako je dneska, dynamika nárastu v oblasti školstva bola oveľa vyššia, ako je v súčasnosti. To sú práve tie relatívne čísla, ktoré som ja citoval a vymenoval. No a čo sa týka pána poslanca Rafaja, veľmi šikovne napodobňuje iniciatívu a slová pána poslanca Fronca s tými rôznymi rozprávkami, ale, bohužiaľ, tých 5 %, o čom ste aj vy hovorili vo svojom vystúpení, ostáva pre budúcnosť utópiou, nesplniteľným sľubom, populizmom a demagógiou. A, bohužiaľ, tento sľub ste dali vy a tých 5 % nikdy nedosiahnete. A keď ste spomínali znova to Francúzsko, kde sú finančné prostriedky z privatizácie. Dali sme ich do ekonomiky. Dali sme ich do zvýšenia zamestnanosti. Vytvorili sme podmienky, aby ekonomika mohla byť lepšia, aby ste vy potom z týchto zdrojov mohli viac investovať do školstva. Kolegyňa Nachtmannová a pán kolega Goga, určite je potrebné, a som za, aby sme zvyšovali platy učiteľov, len si treba uvedomiť, že je to len nutná, ale nie je to postačujúca podmienka na zabezpečenie reformy vzdelávania na Slovensku.
P. Hrušovský, predseda NR SR: (2003-09-24):
(Hlasovanie.) Prítomných je 117 poslancov, za 82, proti 4, zdržalo sa 30, nehlasoval 1. Konštatujem, že uvedené body zo spoločnej správy sme schválili. Pani poslankyňa, ďalšie návrhy. Ľ. Navrátilová, poslankyňa: V rozprave k tomuto návrhu zákona vystúpili traja poslanci - pani Bauer, pán Hrdlička a pán Drgonec. Prosím, dajte hlasovať o návrhu pani poslankyne Edit Bauer.
Laurenčík, Milan, podpredseda NR SR (2022-05-10):
Poslednú faktickú poznámku k tomuto príspevku má pán poslanec Milan Potocký. Nech sa páči.
Laššáková, Jana, podpredsedníčka NR SR (2014-09-12):
Áno, áno, mám to nachystané, ktorý z poslaneckých klubov...
Cigániková, Jana, poslankyňa NR SR (2020-06-05):
Vážený pán predsedajúci, vážení kolegovia, pardon (rečníčka listuje v materiáli), v súlade s § 73 ods. 1 zákona o rokovacom poriadku som bola určená Výborom Národnej rady pre zdravotníctvo za spravodajkyňu k tomuto návrhu zákona. Skrátené legislatívne konanie k predmetnému návrhu zákona bolo schválené uznesením Národnej rady, predkladám informáciu k predloženému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokoval ústavnoprávny výbor a výbor pre zdravotníctvo. Za gestorský výbor navrhujem výbor pre zdravotníctvo s tým, že uvedené výbory predmetný návrh zákona prerokujú čím skôr. Ďakujem pekne.
Blanár, Juraj, podpredseda NR SR (2021-10-22):
Pán poslanec Kočiš, môžete reagovať na faktické poznámky.
Hrušovský, Pavol, podpredseda NR SR (2010-10-15):
Hlasujeme, páni poslanci, o návrhu prerokovať zákon v druhom čítaní. (Hlasovanie.) 141 prítomných, 77 za návrh, 16 proti, 48 sa zdržalo. Návrh sme schválili. Prosím ďalší návrh.
Zmajkovičová, Renáta, podpredsedníčka NR SR (2014-02-06):
S faktickými poznámkami sa hlásia dvaja poslanci. Uzatváram možnosť prihlásiť sa s faktickou. Pán poslanec Poliačik.
Laššáková, Jana, podpredsedníčka NR SR (2015-02-10):
Pán poslanec Blaha, nech sa páči.
Sulík, Richard, predseda NR SR (2010-11-03):
Ďakujem pekne. Vyhlasujem všeobecnú rozpravu za skončenú. Chce k rozprave zaujať stanovisko navrhovateľka? Nech sa páči.
Laššáková, Jana, podpredsedníčka NR SR (2014-05-30):
Pán poslanec Zajac, nech sa páči.
T. Cabaj, podpredseda NR SR: (2009-10-21):
Prerušujem rokovanie o tomto bode programu. Vzhľadom na skutočnosť, že hlasovanie bude zajtra o 11.00 hodine o návrhoch vlády na skrátené legislatívne konanie, nemôžeme k prvému čítaniu pristúpiť, tak ako to máme v programe, bod 6 prerokujeme budúci týždeň v piatok. A potom ideme na vládny návrh zákona o medzinárodnej pomoci pri vymáhaní niektorých finančných pohľadávok a o zmene a doplnení niektorých zákonov . Takisto návrh uvedie pán minister financií. Nech sa páči, pán minister, máte slovo.
Laššáková, Jana, podpredsedníčka NR SR (2013-02-07):
Áno.
Vašečka, Richard, poslanec NR SR (2012-09-25):
Ďakujem. Ja by som sa vyjadril k spomenutej nekomplexnosti návrhu. Ja samozrejmé, že nemôžeme jedným zákonom vyriešiť celý komplex problémov, povedzme v tomto prípade, ak by sme išli k tomu, tak celú rómsku problematiku. Skôr myslím si, že pri tej komplexnosti ide o to, že to má napríklad dopady v oblasti školstva. Neviem, SaS-ka je veľmi silná v ekonomickej oblasti. Nie som si celkom istý, či by sa nebolo dobre pozrieť aj na tú školskú, máte tam predsa pána Osuského, pána Poliačika, pozrieť na súvislosť, kde je problém. Že vy síce dávate podmienku a chcete akože motivovať, alebo aj dobrý úmysel máte motivovať tých ľudí, len ja tam vidím tiež, podobne ako Igor, problém v tom a ešte špecifický ako učiteľ, že škola nie je povinná, keď niekto prepadne, nechať ho ďalej pokračovať vo vzdelávaní, keď dokončí desaťročnú povinnú školskú dochádzku. To znamená, že prejde desať rokov, povedzme dvakrát prepadne, a je proste von z toho. A nemá žiadnu šancu, aby mu to niekto umožnil, čím tým ľudí vlastne vyšachujeme z hry. Preto by som bol za tú komplexnosť v tom slova zmysle, že ak teda tento návrh má byť účinný, treba ho prepojiť aj s tým, že v prípade záujmu potom ten človek má možnosť to nejak opraviť. Pretože naozaj odvolávať sa na motiváciu povedzme dvanásťročného dieťaťa chlapca a jeho povedzme nezodpovedných rodičov, pretože toto najčastejšie býva príčinou toho, že dieťa hlavne nielen vedomostne, ale sociálne nezvládne základnú školu, tak by malo byť to, že keď ten človek potom v dospelom veku dozreje, zmení zmýšľanie, zmení prístup k životu, tak aby mal možnosť túto chybu napraviť. Hoci by ho to aj niečo stálo, ale mal by tú možnosť. Myslím, že tento návrh, práve v tomto mu chýba teda komplexnosť. Ďakujem.
Bugár, Béla, podpredseda NR SR (2018-10-24):
Nech sa páči, prezentujme sa a hlasujme. (Hlasovanie.) Prítomných 146, za 92, proti 17, zdržalo sa 37 poslancov. Sme v treťom čítaní , otváram rozpravu. Konštatujem, že nikto sa do rozpravy nehlási, vyhlasujem ju za skončenú. Nech sa páči.
P. Paška, predseda NR SR: (2010-03-09):
(Hlasovanie.) 131 prítomných, 113 bolo za, 1 proti, 17 sa zdržalo. Body zo spoločnej správy sme schválili.
Ďuriš, Nicholsonová, Lucia, podpredsedníčka NR SR (2017-10-17):
Prosím vás, pani poslankyňa Vaľová, zbytočne to predlžujeme. Nechajte ju, nech to dočíta.
B. Bugár,  podpredseda NR SR: (2001-10-18):
Ľ. Dzurák, poslanec: Ďakujem, pán predsedajúci. Pán poslanec Muránsky vo svojom úvode povedal, že v zákone o odpadoch bolo vyše 200 pozmeňujúcich návrhov, ktoré nadväzovali na seba, nadväzovali na zákon. Nie som si celkom istý. Stačí len spomenúť, že v tých „pozmeňovákoch“ bol okrem iného aj zákaz výroby PVC, čo je niečo o výrobe od roku 2008, čo je niečo o výrobe a toto je niečo o odpadoch, a vieme, koľko zla to narobilo medzi chemikmi a bude s tým ešte veľký problém. Netvrdil by som, že všetky „pozmeňováky“ nadväzovali na tento zákon. To po prvé. Po druhé, keď pán Muránsky povedal, že tu stoja lobisti, teda tí, čo spracúvajú odpad, akumulátory, batérie, tak nech si spomenie, koľko lobistov stálo, keď sa prijímal zákon o odpadoch. Je to skutočne boj o Recyklačný fond, je to boj o peniaze a ja si neviem skutočne predstaviť, že by tí, ktorí spracúvajú odpad, mali stáť na konci tohto procesu a jednoducho, že by nemali byť práve vo fondoch, kde sa rozdeľujú peniaze. Samozrejme, tí, čo vyrábajú, a tí, čo platia, výrobcovia, je pravda, že oni majú možnosť byť tam a je to dobré, ale oni majú možnosť dať si tieto náklady aj do svojich výrobkov. Myslím si, že by práve tí, čo sú na konci tohto procesu, mali byť práve v týchto fondoch, kde sa peniaze rozdeľujú, lebo jednoducho ich zlikvidujeme len tým, že tie peniaze pôjdu mimo nich a, samozrejme, nároky a finančné nároky na recykláciu nebezpečných odpadov sú dnes veľmi veľké. Ďakujem.
M. Číž, podpredseda NR SR: (2007-02-08):
(Hlasovanie.) Prítomných 126 poslancov, za návrh 124 poslancov, zdržal sa 1 poslanec, nehlasoval 1 poslanec. Konštatujem, že tieto návrhy sme schválili. Nech sa páči.
Blanár, Juraj, poslanec NR SR (2011-12-13):
Ďakujem všetkým za pripomienky tie pozitívne a k tým, ktoré boli negatívne, tak dovoľte, aby som dal nejaký komentár. Pán poslanec Chaban, dovoľte – a možno nepoviem vôbec niečo, čo je verejné tajomstvo, o vás je známe, že vy pristupujete k zdravotníctvu ako k obchodu. A vôbec sa nečudujem, že hovoríte o tom, že máme veľa nemocníc, pretože vy by ste najradšej niektorú nemocnicu okamžite zrušili a nechali ste ľudí, ktorí napríklad sú v Trstenej, aby chodili ja neviem do Kubína alebo do Ružomberka. Ale my to nechceme. Pretože to tu ľudia postavili preto, aby mali čo najbližšie zdravotnú starostlivosť pri sebe. A je len na nás, aby sme si zadefinovali, čo sa v tom zdravotníctve bude poskytovať, a nie zrušiť ju, čo vy už neustále robíte, ale aj presadzujete. A preto ďalší komentár k tomu, čo ste povedali, je zbytočný, pretože vy presadzujete obchod, ja presadzujem verejné zdravotníctvo dostupné pre každého. Pán poslanec Markovič, viete, keď hovoríte, mám taký pocit, že cítim rukopis niektorých listov, ktoré som dostával ako odpovede od pani predsedníčky vlády. A tuším, že ste boli alebo ste ešte aj poradcom pani predsedníčky vlády pre zdravotníctvo. A vy máte absolútny guláš v týchto veciach. Pretože najväčším dlžníkom sú není samosprávne kraje. Keby ste si trošku pozreli tie čísla, by ste videli, že je tam diametrálny rozdiel medzi samosprávnymi nemocnicami a štátnymi. Len štyri naše nemocnice majú menší dlh ako jedna štátna nemocnica v Žiline. Ak ste takto radili pani premiérke, sa nečudujem, že sa dostala do ofsajdu z hľadiska zdravotníctva. A čo sa týka oddlženia. Pán poslanec, za Veriteľa mohli byť oddlžované aj samosprávne kraje ako verejné nemocnice? A boli oddlžované ako aj štátne? A teraz nie sú? Tak ste nie celkom dobre radili pani premiérke.
Grendel, Gábor, poslanec NR SR (2024-01-12):
Takže bol by som rád, keby bolo zadosťučinené tomu, čo si povedal, pán poslanec Krajčí, na začiatku svojho vystúpenia a bol poslaneckému klubu Slovensku vrátený ten čas, ktorý si minul, keďže podľa predsedajúceho si ho minul pre iný klub, pre klub OĽANO. Iba toľko som chcel povedať k tvojmu vystúpeniu. (Potlesk.)
Fronc, Martin, poslanec NR SR (2013-10-28):
Ďakujem pekne, pani podpredsedníčka. Môj predchodca povedal, že je to mimoriadne citlivá téma, mimoriadne emotívne ju vnímame z jednej aj z druhej strany. A celkom iste, ja si myslím, že všetci, čo sme tu, sme proti tomu, aby deti boli týrané. Len tie štatistiky, ktoré ste zverejnili a o ktorých ste hovorili, pán kolega, dovoľte mi povedať, alebo vysloviť istú pochybnosť. Keď vám robia prieskumy výsledok volieb, sám ste si to overili, že ten výsledok bol značne rozdielny od toho, čo hovorili prieskumy. V súvislosti s tým, môžem vám to povedať ako matematik, že človek je najhorší štatistický materiál. Najmenej sa dá na to spoľahnúť. A to veľké číslo, ktoré ste uviedli, vyvoláva u mňa pochybnosti, zvlášť, keď ten štatistický prieskum bol robený v podstate u detí. Mne sa nechce veriť, že naozaj na Slovensku sme takí, že v takom veľkom rozsahu dochádza k týraniu detí. Preto by som aspoň s týmto číslom narábal podstatne opatrnejšie. Ďakujem.
Laurenčík, Milan, podpredseda NR SR (2020-06-05):
Pán poslanec Štefan Kuffa.
Gál, Gábor, minister spravodlivosti SR (2018-12-06):
Nie je tu moja predchodkyňa v tomto úrade a ona mi povedala, že, keď som nastúpil do úradu, čo by s tým spravila (zaznievanie gongu). Ja to nespravím, budem sa snažiť to doriešiť, ale ja tiež verím tomu, čo ste povedali, že iné ministerstvá majú počtovo toľko zásadných pripomienok, ale tie ministerstvá, povedzme, ministerstvo financií je oveľa väčšie ako naše ministerstvo. To je jedna vec. Druhá vec, tuto je najväčší problém ten, že tuto uzavriete kompromis s jedným, tu otvárate nožnice na ďalšie, že proste tieto skupiny sú „kontraidné“. Áno, je to na ministerstve, ministerstvo chce. Práve kvôli tomu otvorilo infozákon, aby ten prístup k informáciám bol zabezpečený. Ani tej druhej skupine nejde o to, aby tie informácie neboli sprístupnené verejnosti, ale ide o to, že ktoré informácie, v akom rozsahu, lebo oni sú tými povinnými osobami a vidia problém v tom, že šikanózne uplatnenie infozákona smeruje k tomu, že úrad, obecný úrad, v ktorom máte troch, štyroch zamestnancov, nie je schopný robiť namiesto študentov dizertačné seminárne práce, ktoré žiadajú vlastne týmto spôsobom. Takže je to na mne, teraz už fakt to je na mne. My sme sa dohodli, že každú voľnú chvíľu, čo budem mať, tak ide sa dávať ďalšie, ďalšie rokovanie k tomuto. Ale to vám neviem povedať, že kedy to skončí. Ja neviem povedať, že sadnem si s niekým. Sadnem si so ZMOS-om, majú, povedzme, 10 zásadných pripomienok, že kedy viem s nimi dať bodku za celou záležitosťou. A tých rozporov je ešte tam stále strašne a strašne veľa. Vďaka.
Pčolinský, Peter, poslanec NR SR (2019-10-24):
Ďakujem pekne. Ja mám otázku na predrečníka. Pán kolega Marček, moja prvá otázka je, že či si očkovaný. Druhá otázka, či tvoje deti sú očkované. A tretia, tretí taký doplnok k tvojmu vystúpeniu, dúfam, že pani ministerka vystúpi. Ďakujem.
Kollár, Boris, predseda NR SR (2023-03-15):
Prosím, prezentujme sa a hlasujeme. (Hlasovanie.) Prítomných 137, za 85, 45 sa zdržalo, 7 nehlasovalo. Konštatujem, že uvedený návrh sme schválili.
Ďurica, Ondrej, poslanec NR SR (2021-09-22):
Ďakujem za slovo, pán podpredseda. Ako bolo spomenuté a predpokladám, že to ešte bude zdôraznené, tento návrh zákona v žiadnom prípade neútočí na LGBT menšinu alebo komunitu. Práve naopak, keď si uvedomíme, že táto komunita sa prezentuje a častokrát argumentuje tým, že je menšina a potrebuje svoje práva, potrebuje byť akceptovaná spoločnosťou, prezentuje to veľmi hlasno, tak si myslím, že je úplne logické chrániť deti, chrániť tú väčšinu aj takýmto, aj takýmto návrhom zákona. Ospravedlňovať alebo nejakým spôsobom zľahčovať prejavy pedofílie, ktoré mnohé prípady sú známe hlavne zo západnej Európy, ktorá sa k týmto prejavom a k týmto komunitám veľmi výrazne a násilne hlási, to je podľa mňa neprístupné. Neexistuje tam jeden racionálny dôvod alebo nejaké vysvetlenie, prečo by sme my toto ako rodičia, ako zákonodarci, ako občania Slovenskej republiky mali tolerovať. A keď vnímame takéto trendy zo Západu alebo z akéhokoľvek vplyvu, tak jednoducho je namieste nastaviť legislatívu tak, aby deti boli v tomto chránené. Druhá vec je určité experimenty alebo novátorské prístupy na školách a v škôlkach. To sme takisto svedkami hlavne zo západnej Európy, kde tento trend je veľmi silný. Takže ja nevidím dôvod, keď je tu zdôraznené, že sa nejedná o útok na akúkoľvek menšinu alebo komunitu, prečo by sme tento návrh zákona nemohli podporiť. Ide o deti, ide... (Prerušenie vystúpenia časomerom.)
Pellegrini, Peter, predseda NR SR (2014-11-26):
Ďakujem pekne. Nie sú žiadne faktické poznámky. Nech sa páči, ďalší v rozprave vystúpi pán poslanec Blanár. Nech sa páči.
Martvoň, Anton, poslanec NR SR (2013-10-28):
Ďakujem pekne. Pán poslanec Mičovský, chcel by som na vás reagovať v tom asi zmysle, že plne s vami súhlasím v tej časti vášho vystúpenia, čo sa týka toho, čo ste hovorili o bojovníkoch v protifašistickom odboji ako takom. Samozrejme, netreba na nich zabúdať. A práve to je dôvod, prečo poslanci za stranu SMER, za čo im chcem poďakovať, prišli s týmto návrhom zákona. Je dôležité, aby sa aspoň niečo urobilo ešte pre tých pár desiatok alebo stoviek ľudí, ktorí ešte teda žijú a bojovali priamo v tom odboji ako takom. Ale zároveň myslím si, že je správne, že myslí sa na Slovenský zväz protifašistických bojovníkov, ktorý je jediný oficiálny zástupca týchto protifašistických bojovníkov ako takých. S tým vaším nápadom, teda tá druhá časť vášho vystúpenia týkajúca sa rôznych tých povstaleckých obcí, tak s tým ale nesúhlasím. Ako ste aj vy sám naznačili, je to nekoncepčné. Viaceré z tých obcí už ako také neexistujú. No len tu chcem poukázať, že v protifašistickom odboji obce ako právnické osoby nebojovali. Bojovali fyzické osoby, ľudia a na tých treba pamätať. Obce majú dostatok iných možností povedzme, ako sa starať o tie bunkre cez rôzne dotácie, dotačné formy alebo schémy, či už cez ministerstvo obrany, ministerstvo kultúry alebo iné, samozrejme, dotačné rámce. Ale ľudia, tí, ktorí tam bojovali, nemajú takúto možnosť. A práve tu chcem pochváliť poslancov na čele teda s predkladateľom Vilom Jasaňom, že práve na týchto ľudí, ktorí priamo bojovali v tom protifašistickom odboji, že sa pamätá. Čiže ja si osobne myslím, že právnické osoby by tam zahrnuté nemali byť. Potom objavia sa alebo ozvú sa zasa obce, ktoré bojovali v prvej svetovej vojne, alebo obce, ktoré boli symbolom odporu proti povedzme Slovenskej republike rád ako takej. Čiže je to dosť nekoncepčné, to, čo navrhujete. Na druhej strane ale súhlasím, tam sa všetci zhodneme, že bojovníci proti fašizmu si zaslúžia... (Prerušenie vystúpenia časomerom.)
Grendel, Gábor, podpredseda NR SR (2021-06-30):
Ďakujem pekne, pán predseda. Prosím, zaujmite miesto pre navrhovateľov. Prosím teraz pani poslankyňu Jarmilu Vaňovú z výboru pre ľudské práva a národnostné menšiny, aby informovala Národnú radu o výsledku prerokovania tejto správy vo výbore.
Bugár, Béla, podpredseda NR SR (2017-06-14):
Na vystúpenie pani poslankyne s faktickými poznámkami dvaja. Pán poslanec Viskupič.
Kyselica, Lukáš, poslanec NR SR (2022-11-08):
Teraz, prosím, dajte hlasovať o pozmeňujúcom návrhu poslanca Potockého.
Pellegrini, Peter, predseda NR SR (2024-02-08):
Prosím, prezentujme sa a hlasujeme o bode číslo 56 druhého pozmeňujúceho návrhu pána poslanca Galka. (Hlasovanie.) Prítomných 133, za 18, proti 77, zdržalo sa 38. Tento bod sme neschválili.
Gašpar, Tibor, podpredseda NR SR (2024-10-29):
Ďakujem, pán minister. Dávam slovo spoločnému spravodajcovi z výboru pre financie a rozpočet pánovi poslancovi Karasovi, aby informoval Národnú radu o výsledku rokovania výborov a odôvodnil návrh a stanovisko gestorského výboru. Máte slovo.
Bugár, Béla, podpredseda NR SR (2011-11-29):
Pani poslankyňa Kiššová.
Číž, Miroslav, podpredseda NR SR (2015-06-23):
Faktické poznámky – páni poslanci Huba a Blaha. Uzatváram možnosť prihlásiť sa s faktickou poznámkou. Slovo má pán poslanec Huba.
Simon, Zsolt, poslanec NR SR (2019-05-10):
Ďakujem pekne aj Ondrejovi aj Tiborovi Bastrnákovi za reakciu. No musím povedať, že tú hystériu nevyvolali politici, tá reakcia, to konanie strany MOST – HÍD, pokiaľ tam ešte to HÍD je a je nie od politikov, ale je od voličov tejto strany. Tá reakcia a ja sám za seba musím povedať, že celkom dobre zvládam čítať s porozumením tie právne normy a keď ho prečítam, to, čo dnes bolo schválené po prelomení veta, je naozaj podľa mňa v štádiu, ktoré zakazuje spievanie hymny. Fajn, že tu je tento váš návrh, kde to chcete napraviť. Súhlasím s tým, že je na mieste, keď ste urobili chybu, aby ste ju napravili. Som ochotný to aj podporiť a veľmi rád to urobím. Ale jednoznačne je treba povedať, tak ako aj Ondro Dostál povedal, pokiaľ by tu táto reálna hrozba nehrozila a reálne sankcie pre tých, pre tie organizácie, že môžu byť potrestané aj finančne, kde sa tá hymna spieva, tak keby nebol ten tlak zvonku, tak táto vládna koalícia na podnety z opozície doteraz vôbec nereagovala. Ale dajme to bokom. Ja sledujem výsledok a výsledok by mal byť ten, že ten zákon sa zmení a zjednoznační v tom, že sa spievať a hrať tá hymna bude môcť.
Ďuriš Nicholsonová, Lucia, podpredsedníčka NR SR (2018-02-08):
Tri faktické poznámky na vyše vystúpenie. Končím možnosť prihlásiť sa s faktickou. Pán poslanec Mizík.
Blanár, Juraj, podpredseda NR SR (2022-05-11):
Pán poslanec Ďurica, môžete reagovať na faktické poznámky.
Blanár, Juraj, podpredseda NR SR (2022-06-21):
Posledná faktická poznámka, pán predseda Viskupič.
Bugár, Béla, podpredseda NR SR (2018-11-27):
Prezentujme sa a hlasujme. (Hlasovanie.) Prítomných 140 poslancov, za 46, proti 74, zdržalo sa 20 poslancov. Návrhy neboli schválené. Nech sa páči.
Ľ. Mušková, poslankyňa: (2007-11-29):
Keďže o tom viem, mnoho ľudí mi písalo a volalo, veľmi som bola prekvapená, že Slovenský rozhlas nedbá o týchto svojich poslucháčov a úplne pokojne ich hodil do vody. Ja sa tiež divím, že páni poslanci z maďarskej koalície vystupujú teraz týmto spôsobom, pretože je jasné a všeobecne známe, že toto sa udialo len kvôli tomu, aby Slovenský rozhlas získal a vytĺkol peniaze zo štátneho rozpočtu. Myslím si, že to nie je férové.
Grendel, Gábor, podpredseda NR SR (2020-11-12):
Dve faktické poznámky na vystúpenie pána podpredsedu. Končím možnosť prihlásiť sa s faktickými. Pán poslanec Suja, nech sa páči.
Remiášová, Anna, poslankyňa NR SR (2022-02-23):
Pán podpredseda, chcem sa vás opýtať, potrestali alebo napomenuli ste aj pána Jarjabka, ktorý v prejave na celú vládu a na nás všetkých koaličných poslancov nadával a nadával nám do primitívov? Bolo by to fér.
P. Hrušovský, predseda NR SR: (2004-09-23):
(Hlasovanie.) 139 prítomných, 49 za, 63 proti, 24 sa zdržalo, 3 nehlasovali. Návrh uznesenia sme neschválili. Poprosím pána poslanca Janiša, aby predniesol návrh uznesenia k prerokúvanej správe o plnení opatrení na zabezpečenie plnenia uznesenia Národnej rady Slovenskej republiky č. 1024 z 18. júna 2004, dotýkajúcej sa problematiky privatizácie , ktorú prerokúvame ako tlač 820. Nech sa páči, pán poslanec Janiš.
I. Štefanec, poslanec: (2008-11-28):
Pán podpredseda Číž, to, čo sa tu deje, je odhalenie 2-miliardového podvodu vašich ministrov v priamom prenose. A od tohto odhalenia ich nedokáže ochrániť ani váš zvýšený hlas a nervozita. Ďakujem.
Farkašovský, Karol, poslanec NR SR (2016-11-29):
Pán predsedajúci, dovoľujem si vás požiadať o hlasovanie o tomto bode zajtra o 11.00 hodine. Ďakujem pekne.
O. Nachtmannová, poslankyňa: (2006-12-14):
Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu členov Rady pre vysielanie a retransmisiu nula poslancov neodovzdalo hlasovacie lístky. Zo 144 odovzdaných hlasovacích lístkov bolo 19 neplatných a 125 platných. Podľa platných hlasovacích lístkov overovatelia zistili, že - za prvého kandidáta Petra Alakša hlasovalo za 0 poslancov, proti 54, zdržalo sa hlasovania 71, - druhý kandidát Pavol Dinka – za 0, proti 54, zdržalo sa 71, - tretí Marián Gábor – za 0 hlasov, proti 53, zdržalo sa 72, - štvrtý kandidát Vladimír Holan – za 68, proti 31, zdržalo sa 26, - piaty kandidát Eva Jaššová – za 0, proti 54, zdržalo sa hlasovania 71, - šiesty kandidát Vladimír Kovarčík – za 4 hlasy, proti 50, zdržalo sa hlasovania 71, - siedmy kandidát Anton Kubisch – za 1 hlas, proti 54, zdržalo sa 70, - ôsmy kandidát Ľubomír Lehotský – za 38, proti 30, zdržalo sa 57, - deviaty kandidát Vladimír Masár – za 4 hlasy, proti 49, zdržalo sa 72, - desiaty kandidát Bohuslav Mäsiarčik – za 0, proti 52, zdržalo sa 73, - jedenásty kandidát Marián Ostatník – za 1 hlas, proti 50, zdržalo sa 74, - dvanásty kandidát Dana Podracká – za 71, proti 30, zdržalo sa hlasovania 24, - trinásty kandidát Nataša Slavíková – za 9 hlasovalo, proti 48, zdržalo sa 68, - štrnásty kandidát Alexander Števík – za 1 hlas, proti 52, zdržalo sa hlasovania 72, - pätnásty kandidát Marián Tolnay – za 0 hlasov, proti 55, zdržalo sa 70, - šestnásty kandidát Dušan Valko – za 1 hlas, proti 52, zdržalo sa 72, - sedemnásty kandidát Anna Vargová – za 42, proti 29, zdržalo sa 54, - osemnásty kandidát Milan Vendrinský – za 67, proti 32, zdržalo sa 26, - devätnásty kandidát Gerhard Weag – za 0, proti 53, zdržalo sa 72, - dvadsiata kandidátka Jana Žitňanská – za 55, proti 22, zdržalo 48. Na voľbu členov Rady pre vysielanie a retransmisiu je potrebný súhlas nadpolovičnej väčšiny prítomných poslancov. Keďže nebol zvolený potrebný počet členov Rady pre vysielanie a retransmisiu, vykoná sa opakovaná voľba, do ktorej postupujú kandidáti s najväčším počtom hlasov, a to dvojnásobok počtu členov, ktorých treba zvoliť. Pri rovnosti počtu hlasov postupujú všetci kandidáti, ktorí majú rovnaký najväčší počet hlasov. Do opakovanej voľby teda postupujú títo kandidáti: Vladimír Holan, Ľubomír Lehotský, Dana Podracká, Anna Vargová, Milan Vendrinský a Jana Žitňanská. Ďakujem za pozornosť.
Hrnčiar, Andrej, podpredseda NR SR (2017-05-16):
Ďakujem. Záverečné slovo spravodajca, nech sa páči.
Žiga, Peter, podpredseda NR SR (2024-01-10):
Ďalší v rozprave vystúpi pán poslanec Hargaš.
Grendel, Gábor, podpredseda NR SR (2023-02-14):
Prezentujme sa a hlasujme. (Hlasovanie.) Prítomných 133 poslancov, za 74, proti 19, zdržalo sa 40, hlasovali všetci prítomní. Tento návrh sme schválili. Teraz budeme hlasovať o bode 84 schváleného programu. Je to prvé čítanie o návrhu poslancov Šíbla a Šudíka na vydanie zákona, ktorým sa mení a dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín (tlač 1394). Prosím spravodajcu z výboru pre pôdohospodárstvo a životné prostredie pána poslanca Vladimíra Zajačika, aby hlasovanie uviedol. (Hlasovanie o návrhu poslancov Národnej rady Slovenskej republiky Jaromíra Šíbla a Tomáša Šudíka na vydanie zákona, ktorým sa mení a dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení neskorších predpisov a o zmene zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 1394.)
V. Veteška, podpredseda NR SR: (2007-10-17):
Ako prvý dostane slovo pán poslanec Urbáni.